**USAs kvinnelandslag i fotball** representerer USA i internasjonale kamper. USA har vunnet tre VM-gull og fire OL-gull, og er det mestvinnende laget gjennom tidene.

USA spilte sin første kamp i 1985 (bortetap mot Italia) under trener Mike Ryan, men det var under trener Anson Dorrance at det tok fart. Under ham gikk de fra å være middelmådige til å bli blant verdens beste lag, noe som ble bevist i 1991 da USA vant det første offisielle VM arrangert av FIFA. Siden har USA holdt seg på toppen. USA har vunnet samtlige CONCACAF-mesterskap de har deltatt i.

VM 1991 ble arrangert i Kina, og USA var, sammen med den siste uoffisielle verdensmester, Norge, regjerende europamester Tyskland og vertinnene blant favorittene. USA kom seg greit videre fra puljen, og vant klart over den falne storheten Taiwan i kvartfinalen. I semifinalen møtte USA Tyskland, og vant klart 5–2. I finalen ventet Norge, som snart skulle bli blant USAs største rivaler. USA vant finalen 2–1 og ble verdensmestre for første gang.

Neste VM var i Sverige. USA kom i en forholdsvis grei innledende gruppe, der de avga poeng med uavgjort mot Kina, men slo Danmark og Australia. I kvartfinalen vant de komfortabelt over Japan, men i semifinalen møtte de nok engang Norge, og denne gangen ble det tap. I bronsefinalen møtte USA Kina igjen, og denne gangen vant USA. Allerede året etter ble neste store turnering, OL, arrangert. USA var favoritter, og innfridde. USA møtte mange av de samme motstanderne. Danmark i gruppespillet, Norge i semifinalen og Kina i finalen. USA vant 2–1, og ble verdens første olympiske mestre.

VM i 1999 på hjemmebane ble både en sportslig og en publikumssuksess. USA gikk seierrik gjennom gruppespillet, som nok en gang var i letteste laget, før de slo Tyskland i kvartfinalen og et stadig bedre Brasil i semifinalen. I finalen møtte USA Kina for andre gang (tredje om man tar med bronsefinalen i 1995), og nok en gang vant USA, om enn på straffespark. Publikumsrekorden for kvinner ble satt dagen før i bronsefinalen mellom Norge og Brasil, og den ble tangert av USA; 90 185 betalende tilskuere så kampen. Året etter spilte USA i OL i Sydney. I motsetning til tidligere mesterskap kom USA i en tøff åpningspulje mot Norge og Kina. Etter seier over Norge og uavgjort mot Kina kom USA videre til semifinalen, der de slo Brasil med ett mål, og møtte Norge igjen i finalen. Norge ledet 2–1 til det gjensto overtid, og Tiffeny Milbrett utliknet. Finalen gikk dermed til ekstraomganger, som ble spilt med golden goal. I det 12 minutt av ekstraomgangen scoret Dagny Mellgren og ødela dermed USAs seiersrekke. Dette er det eneste OL USA har tapt.

USA så ut til å ha kommet inn i en liten blindgate, fordi de tapte også semifinalen i VM i 2003 mot Tyskland, og i neste VM tapte de stort mot Brasil. I 2011 nådde USA VM-finalen for første gang på tolv år, tross et innledende tap for Sverige; i kvartfinalen tok de hevn over Brasil etter at Abby Wambach utliknet i overtid av ekstraomgangene, noe som ga USA sjanse til å vinne straffesparkkonkurranse. Vel i finalen ble det tap etter straffesparkkonkurranse mot Japan, i en kamp hvor USA ledet to ganger. USA ble endelig verdensmester igjen under VM i Canada 2015, etter en suveren prestasjon med bare én uavgjortkamp, mot Sverige i gruppespillet. I finalen fikk USA revansje over Japan, og vant med 5–2 i en kamp hvor de ledet 4–0 allerede etter 16 minutter.

USA vant også OL både i 2004, 2008, og 2012, og de er alltid å regne blant favorittene i mesterskap. I tillegg til OL og VM, har USA vunnet Algarve Cup ti ganger, i tillegg til flere regionale mesterskap, som de pan-amerikanske leker. USA har positiv eller nøytral statistikk mot alle land de har møtt, og av de 45 land USA har møtt mellom 1985 og 2015 er det bare 14 som noen gang har klart å vinne over dem.

OL-resultater
-------------

* Fotball under Sommer-OL 1996 : OL-gull
* Fotball under Sommer-OL 2000 : OL-sølv
* Fotball under Sommer-OL 2004 : OL-gull
* Fotball under Sommer-OL 2008 : OL-gull
* Fotball under Sommer-OL 2012 : OL-gull

VM-resultater
-------------

* 1991 : **Verdensmester**
* 1995 : 3.-plass
* 1999 : **Verdensmester**
* 2003 : 3.-plass
* 2007 : 3.-plass
* 2011 : 2.-plass
* 2015 : **Verdensmester**

Referanser
----------

1. ↑  Muck, Christian. «Länderspielausgabe» **(tysk)**. Besøkt 18. oktober 2015.

Eksterne lenker
---------------

* (en) Offisielt nettsted Rediger på Wikidata

* (en) United States women's national association football team – kategori av bilder, video eller lyd på Commons Rediger på Wikidata

  


| * v
* d
* r
*Sports Illustrated* Sportsperson of the Year |
| --- |
| 
* 1954: Roger Bannister
* 1955: Johnny Podres
* 1956: Bobby Morrow
* 1957: Stan Musial
* 1958: Rafer Johnson
* 1959: Ingemar Johansson
* 1960: Arnold Palmer
* 1961: Jerry Lucas
* 1962: Terry Baker
* 1963: Pete Rozelle
* 1964: Ken Venturi
* 1965: Sandy Koufax
* 1966: Jim Ryun
* 1967: Carl Yastrzemski
* 1968: Bill Russell
* 1969: Tom Seaver
* 1970: Bobby Orr
* 1971: Lee Trevino
* 1972: Billie Jean King & John Wooden
* 1973: Jackie Stewart
* 1974: Muhammad Ali
* 1975: Pete Rose
* 1976: Chris Evert
* 1977: Steve Cauthen
* 1978: Jack Nicklaus
* 1979: Terry Bradshaw & Willie Stargell
* 1980: USAs olympiske hockeylag
* 1981: Sugar Ray Leonard
* 1982: Wayne Gretzky
* 1983: Mary Decker
* 1984: Edwin Moses & Mary Lou Retton
* 1985: Kareem Abdul-Jabbar
* 1986: Joe Paterno
* 1987: Bob Bourne, Judith Brown-King, Kipchoge Keino, Dale Murphy, Chip Rives, Patty Sheehan, Rory Sparrow, & Reggie Williams
* 1988: Orel Hershiser
* 1989: Greg LeMond
* 1990: Joe Montana
* 1991: Michael Jordan
* 1992: Arthur Ashe
* 1993: Don Shula
* 1994: Bonnie Blair & Johann Olav Koss
* 1995: Cal Ripken Jr.
* 1996: Tiger Woods
* 1997: Dean Smith
* 1998: Mark McGwire & Sammy Sosa
* 1999: USAs kvinnelandslag i fotball
* 2000: Tiger Woods
* 2001: Curt Schilling & Randy Johnson
* 2002: Lance Armstrong
* 2003: David Robinson & Tim Duncan
* 2004: Boston Red Sox
* 2005: Tom Brady
* 2006: Dwyane Wade
* 2007: Brett Favre
* 2008: Michael Phelps
* 2009: Derek Jeter
* 2010: Drew Brees
* 2011: Mike Krzyzewski & Pat Summitt
* 2012: LeBron James
* 2013: Peyton Manning
* 2014: Madison Bumgarner
* 2015: Serena Williams
* 2016: LeBron James
* 2017: José Altuve & J.J. Watt
* 2018: Golden State Warriors
* 2019: Megan Rapinoe
* 2020: Laurent Duvernay-Tardif, LeBron James, Patrick Mahomes, Naomi Osaka, & Breanna Stewart
* 2021: Tom Brady
* 2022: Stephen Curry

 |

| * v
* d
* r
Nasjonale fotballandslag for kvinner i Nord-Amerika, Mellom-Amerika og Karibien (CONCACAF) |
| --- |
|  | 
* Anguilla
* Antigua og Barbuda
* Aruba
* Bahamas
* Barbados
* Belize
* Bermuda
* Canada
* Caymanøyene
* Costa Rica
* Cuba
* Dominica
* De amerikanske Jomfruøyer
* De britiske Jomfruøyer
* De nederlandske Antiller
* Den dominikanske republikk
* El Salvador
* Fransk Guyana
* Grenada
* Guadeloupe
* Guatemala
* Guyana
* Haiti
* Honduras
* Jamaica
* Martinique
* Mexico
* Montserrat
* Nicaragua
* Panama
* Puerto Rico
* Saint Kitts og Nevis
* Saint Lucia
* Saint-Martin
* Saint Vincent og Grenadinene
* Sint Maarten
* Surinam
* Trinidad og Tobago
* Turks- og Caicosøyene
* USA

 |  |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |